第13936號行政命令

第13936號行政命令，又叫香港正常化總統行政命令，係指喺2020年7月14號由美國總統當勞侵簽署嘅行政命令。之後喺8月7號，美國財政部根據命令宣佈對十一個損害香港自治嘅官員實施制裁。

依據制裁嘅要求，被制裁嘅高官在美資產唔論係直接或間接持有，只要超過一半嘅權益都會被凍結，仲要需向財政部下屬嘅外國資產控制辦公室報告。另外除非美國當局嘅許可，否則任何當地嘅機構都唔可以同被制裁人有業務嘅往來，唔可以向對方提供資金、貨品或服務。

制裁名單

制裁原因
美國政府認為制裁名單入面嘅官員損害緊香港自治同埋香港人嘅言論自由同集會自由，又點名批評名單頭號人物嘅林鄭月娥喺2019年試圖通過《逃犯條例修訂草案》，同埋2020年推動《香港國安法》立法入面扮演住關鍵嘅角色。

反應
香港特區政府第二日發表聲明，話美國今次所謂嘅「制裁」係「卑劣」同「無恥」，又批評美方公開官員個人資料係「國家級認可」嘅「起底」。

中華人民共和國外交部喺8月10號嘅例行記者會上面，批評美國嘅行徑係「公然插手香港事務，粗暴干涉中國內政，嚴重違反國際法同國際關係基本準則」，對呢單嘢「堅決反對」同埋「強烈譴責」，同時宣佈搞「反制措施」，對喺「涉港問題上表現惡劣」嘅美國11名政治人物實施制裁，不過就未講清楚具體嘅制裁內容。

《香港人權與民主法案》
《香港自治法案》

Treasury Sanctions Individuals for Undermining Hong Kong’s Autonomy

美國制裁
香港同美國關係